Trestný rozkaz Okresného súdu Prievidza sp. zn. 3T/19/2026 z 13. 4. 2026
Trestný rozkaz Okresného súdu Prievidza z 13. apríla 2026, sp. zn. 3T/19/2026, ECLI:SK:OSPD:2026:3826010303.1
Súd: Okresný súd Prievidza
Spisová značka: 3T/19/2026
ECLI: ECLI:SK:OSPD:2026:3826010303.1
Dátum vydania: 13. 4. 2026
Forma: Trestný rozkaz
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 3T/19/2026 3826010303 13. 04. 2026 JUDr. Noema Turanovičová ECLI:SK:OSPD:2026:3826010303.1
TRESTNÝ ROZKAZ V MENE SLOVENSKEJ REPUBLIKY Okresný súd Prievidza vydáva podľa § 353 ods. 1 Trestného poriadku rozhodol: Obvinený: A. A. - nar. XX.XX.XXXX v B., okres C., trvale bytom C., D. E. XXX/XX, sa
uznáva
za
vinného,
že
dňa 03.04.2026 v čase o 13:45 hod. viedol po miestnej komunikácii v meste Prievidza po ulici Veľkonecpalská, smerom do centra mesta Prievidza, osobné motorové vozidlo značky Hyundai Matrix s evidenčným číslom C., aj napriek tomu, že mu bol dňa 02.12.2025 rozhodnutím Okresného dopravného inšpektorátu Prievidza pod číslom ORPZ-PD-ODI2-2025/004871 uložený zákaz činnosti viesť motorové vozidlá v trvaní 20 mesiacov, a to od dňa 14.05.2025 do 14.01.2027, ktoré nadobudlo právoplatnosť dňa 02.12.2025, teda maril výkon rozhodnutia iného štátneho orgánu tým, že vykonával činnosť, na ktorú sa vzťahuje rozhodnutie iného štátneho orgánu o zákaze činnosti, čím
spáchal
prečin marenia výkonu úradného rozhodnutia podľa § 348 ods. 1 písm. d) Trestného zákona. Za to sa odsudzuje:
Podľa § 348 ods. 1 Trestného zákona s použitím § 36 písm. l) Trestného zákona, § 38 ods. 2 Trestného zákona, k trestu odňatia slobody v trvaní 3 (tri) mesiace, výkon ktorého sa mu podľa § 49 ods. 1 písm. a) Trestného zákona a § 50 ods. 1 Trestného zákona podmienečne odkladá na skúšobnú dobu v trvaní 22 (dvadsaťdva) mesiacov.
Podľa § 61 ods. 1, 2 Trestného zákona s použitím § 36 písm. l) Trestného zákona, § 38 ods. 2 Trestného zákona, k trestu zákazu činnosti riadiť motorové vozidlá všetkého druhu v trvaní 23 (dvadsaťtri) mesiacov. Poučenie: Proti tomuto trestnému rozkazu môže podať obvinený a osoby, ktoré sú oprávnené na podanie opravného prostriedku, odpor na tunajšom súde do 8 dní odo dňa jeho doručenia. Poškodený môže podať odpor proti výroku o náhrade škody, ktorým bola priznaná náhrada škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na konanie vo veciach občiansko-právnych. Ak bol obvinený stíhaný pre prečin uvedený v § 211 ods. 1 Trestného poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v § 355 ods. 1 Trestného poriadku. Späťvzatím súhlasu sa trestný rozkaz ruší a samosudca trestné stíhanie zastaví. Ak sa v určenej lehote odpor nepodá alebo ak sa podaný odpor vezme späť, dovtedy, kým súd nezačne hlavné pojednávanie (vyvolaním veci), stane sa trestný rozkaz právoplatným a vykonateľným.

